**OBVESTILO POSAMEZNIKOM PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV**

**IZVAJANJE VIDEONADZORA V PROSTORIH FAKULTETE**

**\*\*\***

* **Upravljavec osebnih podatkov**: Univerza v Ljubljani, Fakulteta za socialno delo, Topniška ulica 31, 1000 Ljubljana; info@fsd.uni-lj.si, 01/280 92 40.
* **Kontakti pooblaščene osebe za varstvo osebnih podatkov (ang. DPO)**: Za pooblaščeno osebo za varstvo osebnih podatkov na Univerzi v Ljubljani je imenovana Nina Komočar Urbanija. Kontakt: dpo@uni-lj.si.
* **Namen obdelave osebnih podatkov:** varnost ljudi, varnost premoženja in opreme velike vrednosti ter narave dela, zaradi katere obstaja možnost ogrožanja zaposlenih, študentov in drugih obiskovalcev.
* **Pravna podlaga za obdelavo osebnih podatkov:** točka (f) člena 6(1) Splošne uredbe o varstvu osebnih podatkov (GDPR), 2. poglavje Zakona o varstvu osebnih podatkov (Uradni list RS, št. 94/07 – uradno prečiščeno besedilo in 177/20), Navodila o izvajanju videonadzora na Fakulteti za socialno delo.
* **Uporabniki osebnih podatkov:**

Pogodbeni obdelovalec – izvajalec storitev zasebnega varovanja (GVS; Globalno varnostni servis, Kočevarjeva ulica 2, 8000 Novo mesto).

* **Obdobje hrambe osebnih podatkov:**

Posnetki videonadzornega sistema se hranijo največ 30 dni od dneva njihovega nastanka. Po poteku tega časa se posnetki samodejno izbrišejo, in sicer na način, ki onemogoča restavriranje brisanih podatkov. Dlje se hranijo samo, če pride do dogodka ali ravnanja oseb, ki ogroža varovane dobrine, zaradi katerih se videonadzor izvaja. V tem primeru se hranijo vsaj do prihoda državnega organa, pristojnega za odkrivanje ali pregon kaznivih dejanj oziroma drugega pristojnega organa.

* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:** s pisno zahtevo, poslano na naš naslov, lahko kadarkoli zahtevate uresničevanje pravic, ki jih posamezniku daje GDPR. Te pravice se lahko uresničujejo zgolj v obsegu, ki upošteva dejstvo, da osebni podatki, ki nastajajo z videonadzorom, vsebujejo le posnetek posameznika (sliko) ter datum in čas posnetka. Dostop do osebnih podatkov lahko tako zahtevate z navedbo točnega časa, ko ste se nahajali v prostorih, ki so pod videonadzorom. Posnetek vaše podobe vam bomo lahko zagotovili le v primeru, če vas bomo lahko na posnetku nedvoumno identificirali in če bodo tehnične možnosti omogočale prikrivanje podobe vseh ostalih določljivih posameznikov na posnetku. Pravice do popravka nimate, saj posnetka videonadzornega sistema že po naravi stvari ni mogoče popraviti v smislu popravljanja netočnih ali nepopolnih osebnih podatkov. Pravice do izbrisa nimate, saj so podani razlogi iz člena 17(3) GDPR; upravljavec osebne podatke hrani v okviru zakonsko dovoljenega časa. Prav tako nimate pravice do prenosljivosti podatkov. Imate pa pravico do ugovora obdelavi in pravico do omejitve obdelave, vendar je tudi tu treba upoštevati njuno naravo.
* **Informacija o pravici do vložitve pritožbe pri nadzornem organu**: Pritožbo lahko podate Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si telefon: 01/230-97-30, spletna stran: [www.ip-rs.si](http://www.ip-rs.si)).
* **Informacije o tem:**
	+ ali je zagotovitev osebnih podatkov zakonska ali pogodbena obveznost**:** osebne podatke (torej posnetek vaše podobe) zagotovite že z vstopom v videonadzorovano območje;
	+ ali mora posameznik zagotoviti osebne podatke ter kakšne so morebitne posledice, če jih ne zagotovi:če ne želite obdelave vaših osebnih podatkov (posnetka vaše podobe), ne boste mogli vstopiti v prostore, kjer se izvaja videonadzor, saj ta poteka ves čas in brez izjem.